**Dricānu apvienības pārvalde**

**Vadītājs Andrejs Tārauds**

**APSTIPRINU:\_\_\_\_\_\_\_\_\_\_\_\_\_**

**2024.gada \_\_\_\_\_\_\_\_\_\_**

**Dricānu apvienības rīkotā orientēšanās rallija**

**“Kas uotruoks – zyrgs voi mašiņe? “**

**Nolikums**

**1.PAMATPRINCIPI:**

1.1. Orientēšanās rallijs “Kas uotruoks – zyrgs voi mašiņe?” (turpmāk – Rallijs) ir organizētas auto tūrisma sacensības ar dažāda rakstura papilduzdevumiem, kas ļauj iepazīt Rēzeknes novadu un Dricānu apvienību, un vienlaikus cīnīties par balvām.

1.2. Rallija norise – dalībnieki pārvietojas ar vieglo auto vai pasažieru mikroautobusu, vai citu transportlīdzekli atbilstoši maršrutam, brīvi orientējoties kartē, meklējot kontrolpunktus un pildot tur paredzētos uzdevumus. Orientēšanās maršruta kartes dalībnieki saņems starta punktos.

1.3. Rallija dalībniekiem jāievēro Latvijas Republikas Ceļu satiksmes noteikumi (turpmāk – CSN) un šī Nolikums prasības.

**2. MĒRĶIS UN UZDEVUMI:**

2.1. Popularizēt veselīgu un aktīvu dzīves veidu.

2.2. Radīt unikālu pasākumu Dricānu apvienības ietvaros - draugu, ģimeņu, darba kolektīvu saliedēšanai un reizē savas apvienības, sava novada izzināšanai.

2.3. Noteikt veiksmīgākos un erudītākos Rallija dalībniekus.

**3. RALLIJA ORGANIZĀCIJA:**

3.1. Ralliju organizē Dricānu apvienības kultūras centri sadarbībā ar Dricānu apvienības pārvaldi.

3.2. Rallija kontrolpunktos komandas piefiksē attiecīgā kontrolpunkta koordinators.

**4. ORGANIZATORS:**

4.1. Uzņemas atbildību par Rallija Nolikuma izstrādāšanu, orientēšanās maršruta kartes un uzdevumu sagatavošanu.

4.2. Nodrošina visu nepieciešamo uzdevumu veikšanai kontrolpunktos.

4.3. Organizatori patur tiesības vajadzības gadījumā veikt izmaiņas Nolikumā, sacensību norisē, laikā, uzdevumos.

**5. PASĀKUMA DALĪBNIEKI:**

5.1. Rallijā var piedalīties jebkurš pilngadīgs interesents, bet būt par transportlīdzekļa vadītāju/pilotu var persona, kas sasniegusi astoņpadsmit gadu vecumu un kurai ir atbilstošās kategorijas autovadītāja apliecība. Katra komanda personīgi uzņemas atbildību par nepieciešamo dokumentu klātesamību atbilstoši CSN.

5.2. Dalībnieku Komandā reģistrēto personu skaits 2 -5 (turpmāk – Komanda). Transportlīdzeklī var būt tik līdzbraucēju, cik atļauj Transportlīdzekļa reģistrācijas apliecība. Komandas kapteinim jābūt pilngadīgai personai.

5.3. Katrs dalībnieks pilnībā atbild par savu rīcību pasākuma laikā, tās izraisītajām sekām un nodarītajiem zaudējumiem.

5.4. Rallija dalībnieki paši uzņemas atbildību par sevi, savu mantu, dzīvību un veselību, kā arī savu darbību rezultātā trešo personu mantai, veselībai vai dzīvībai nodarīto kaitējumu. Katrs dalībnieks ir atbildīgs, lai izvēlētais maršruts un/vai rīcība atbilst visas komandas spējām.

5.5. Reģistrējoties Rallijam, dalībnieki piešķir Organizatoram tiesības filmēt un fotografēt pasākuma norisi publicitātes vajadzībām.

5.6. Reģistrējoties Rallijam, dalībnieki piešķir Organizatoram tiesības apstrādāt komandu datus, rediģēt, pārlūkot un nodot komandu datus trešajām personām sacensību rezultātu noteikšanai.

**6.VIETA UN LAIKS:**

6.1. *Laiks*: Rallijs norisināsies 2024.gada 4.maijā

6.2. *Rallija starta vieta*: Rallija dalībniekiem nav vienotas starta vietas. Katra komanda drīkst startēt no savas individuāli izvēlētas vietas, kas iekļauta sacensību maršruta kartē kā kontrolpunkts.

6.3. *Starta un finiša laiks*: Rallijs startē plkst. 13.00, kas ir Rallija starta/sākuma laiks visām komandām neatkarīgi no tā brīža komandas atrašanās vietas.

6.4. *Komandu kustība*: Rallija komandas pašas plāno savu kustību pa maršrutu. Galvenais noteikums ir ievērot ceļu satiksmes noteikumus un braukšanas kultūru, cenšoties savākt pēc iespējas vairāk punktu un rezultēties ar ātrāko maršruta veikšanas laiku. Katrā konrolpunktā komandai pēc uzdevuma veikšanas ir jānobildējas un bilde jāsūta uz Watsap, sadaļā PIETEIKUMI, norādīto tālruņa numuru.

6.5. *Rallija oficiālā finiša vieta*: Dricānu apvienības Sakstagala pagasts, kontrolpunkts.

**7. TRANSPORTLĪDZEKLIS:**

7.1. Rallijā var piedalīties ar jebkuras markas, modeļa pasažieru vieglo automašīnu, pasažieru mikroautobusu vai citu transportlīdzekli, kas atbilst CSN un CSDD prasībām.

7.2. Transportlīdzeklim ir jābūt derīgam tehniskās apskates dokumentam, apdrošināšanas polisei.

7.3. Transportlīdzeklim jābūt nokomplektētam atbilstoši CSN prasībām.

7.4. Rallija dalībnieki paši uzņemas pilnu atbildību par transportlīdzekļa dokumentācijas klātesamību un transportlīdzekļa nokomplektēšanu Rallija norises laikā.

**8.PIETEIKUMI UN DALĪBAS MAKSA:**

8.1. Pieteikties var līdz 2024.gada 2.maijam, plkst.22.00, zvanot pa tālr. 29174868 vai sociālajos tīklos zem afišas ar tekstu - Piesaku komandu #rallijskasuotroks.

8.2. Pieteikumā jānorāda komandas nosaukums, komandas kapteinis, epasts un telefona numurs.

8.3. Pasākums BEZ DALĪBAS MAKSAS.

**9. VĒRTĒŠANA:**

9.1. Komandas nosaukums—10 p.

Transporta līdzekļa noformējums -10 p.

Komandas vienotas noformējums- 10 p.

Katrā kontrolpunktā par izpildi no 5-10 p.

Katrā kontrolpunktā papildus 5 punkti par oriģinālu komandas selfiju *ar Pasākuma Seju!*

*(Pasākuma seja*- katrā pagastā kāda sava slavenība vai produkts, kas kopā ar koordinatoru atrodas kontrolpunktā)

**10.APBALVOŠANA:**

10.1. Apbalvotas tiek pirmās trīs komandas pēc fiksētā ātrākā laika un maksimāli savāktajiem punktiem.

10.2. Balvas komandām sarūpē Organizators.

10.3. Apbalvošanas ceremonija notiek Sakstagala pagastā, Franča Trasuna muzejā “Kolnasāta” plkst. 15.30.

**11.NOTEIKUMI**:

11.1. Šī Nolikuma noteikumu izpilde un ievērošana ir obligāta visām reģistrētajām Rallija komandām.